Da saam ka Panaliar ya ki prize khle nasib yong uni u snem cha kiwa jop – Wyrta
Da saam ka Panaliar ya ki prize khle nasib yong uni u snem cha kiwa jop
Jowai: Ka Dorbar Chnong Panaliar ynne i step heipor 9:00 waje da saam ko ya ki Prize yong ka khle nasib namo ka Lucky Draw 2017 cha kiwa embhah ha ka khle nasib kawa da dep pynman ha ka 16 tarik uni u bnai.
Ya ka yalang da pyllai da u Ram Sumer, Secretary SMC.
Ha kani ka step da e i klam na u Waheh Chnong ka chnong, u Riquoma Rq. Laloo, heiwa da e u yei kyrkhu kyrdoh ya kiwa jop heijooh i por da e khublei u ya waroh ki paralok najan najngai kiwa dawan pynchongchit wei pynphooh pynphieñ ya ka Fete.
Ya ka Prize wa nyngkong da saam da u Laloo cha u Arwotki Sumer, ka prize ka wa ar da saam da u Marryngkat Syngkon, Assistant GS cha u Jermitre Shullai, ka wale da saam da u R. Kyrtong Bamon cha ki arngut ka Kongka wa ka Durka Dkhar, ka prize wa soo ympu em wa kam.
Ya ki Consolation Prize nawon da da saam da u Kyllimot Lhuid, Chairman Niamtre Committee cha u A. Andrew Shullai, CEM JHADC, u Anewma Sumer, Secretary A&C cha u Jestar Passah, ka Chairperson Women, ka Mayar Lamare da saam ko cha u Wanki Syrpuh katwa artylli ki Consolation Prize ympu em u wan thooh ki.
Ya ki kyntien e khublei da e da u Marryngkat Syngkon, Assistant GS ka chnong.